ฮ่องกงพากันลี้ภัย ก.ม.ความมั่นคงฉบับใหม่
สถานการณ์เขตบริหารพิเศษฮ่องกง ภายหลังการประกาศบังคับใช้กฎหมายความมั่นคงฉบับใหม่ตั้งแต่ 30 มิ.ย.ที่ผ่านมา ก่อให้เกิดความเคลื่อนไหวของแกนนำฝ่ายเรียกร้องประชาธิปไตย รวมถึงนายเนธาน หลอ ซึ่งครั้งหนึ่งเป็นแกนนำนักศึกษาและนักการเมืองท้องถิ่นร่วมการ ปฏิวัติร่ม และถูกทางการจับกุมคุมขังเมื่อช่วงปี 2557 ต้องหนีออกจากฮ่องกงไปต่างประเทศ เพื่อความปลอดภัย โดยนายหลอออกมาเรียกร้องผ่านทางออนไลน์ ขอให้ชาวฮ่องกงต่อสู้เพื่อประชาธิปไตยต่อไปและตนจะร่วมต่อสู้เคลื่อนไหวอยู่ต่างประเทศนายหลอยังเรียกร้องผ่านถึงรัฐสภาของสหรัฐฯแสดงความกังวลถึงสถานการณ์ในฮ่องกงอาจมีผู้ถูกจับกุมคุมขังจำนวนมากภายใต้กฎหมายความมั่นคงฉบับใหม่ของจีน ขณะเดียวกัน รัฐบาลจีนได้แต่งตั้งนายเจิ้ง หยานเซื่อง วัย 56 ปี เจ้าหน้าที่สายเหยี่ยว ซึ่งมีบทบาทสำคัญในภารกิจปราบปรามการประท้วงในประเทศจีน ขึ้นรับตำแหน่งหัวหน้าหน่วยงานด้านความมั่นคงของจีนบนเกาะฮ่องกง ถือเป็นผู้ดำรงตำแหน่งหัวหน้างานด้านความมั่นคงของจีนคนแรกบนเกาะฮ่องกง ทั้งนี้ นายเจิ้ง หยานเซื่อง เติบโตขึ้นจากตำแหน่งเลขาธิการพรรคคอมมิวนิสต์ประจำมณฑลกวางตุ้ง ทางภาคใต้ติดพรมแดนฮ่องกง นอกจากนั้น ทางการฮ่องกงยังประกาศถึงสโลแกน ปลดปล่อยฮ่องกง การปฏิวัติแห่งยุคสมัยของเรา -- Liberate Hong Kong revolution of our times เป็นวลีผิดกฎหมายบนเกาะฮ่องกง เพราะสื่อความหมายถึง การแบ่งแยกดินแดนหลังการประกาศใช้กฎหมายความมั่นคงฉบับใหม่ ตำรวจฮ่องกงจับกุมผู้ต้องหาคดีความมั่นคงแล้วหลายราย ทั้งตั้งข้อหาหนุ่มวัย 24 ปี 2 กระทง คือ กระตุ้นยั่วยุผู้คนให้แยกดินแดนและข้อหาเคลื่อนไหวก่อการร้าย ถือเป็นการตั้งข้อกล่าวหาครั้งแรกภายใต้กฎหมายความมั่นคงฉบับใหม่ส่วนปฏิกิริยาต่างชาติโดยเฉพาะจากรัฐบาลอังกฤษ ร่วมกับชาติพันธมิตรอีกหลายประเทศตั้งแต่ออสเตรเลีย แคนาดา นิวซีแลนด์และสหรัฐอเมริกา ต่างเสนอให้ที่พักพิงแก่ชาวฮ่องกงที่อพยพลี้ภัยกฎหมายความมั่นคงฉบับใหม่ นอกจากนั้น รัฐบาลสหรัฐฯยังอยู่ระหว่างผลักดันเพิ่มความเข้มงวดทางธุรกิจการค้าและการธนาคารต่อจีนและฮ่องกงมากขึ้นด้วย.
สถานการณ์เขตบริหารพิเศษฮ่องกง ภายหลังการประกาศบังคับใช้กฎหมายความมั่นคงฉบับใหม่ตั้งแต่ 30 มิ.ย.ที่ผ่านมา ก่อให้เกิดความเคลื่อนไหวของแกนนำฝ่ายเรียกร้องประชาธิปไตย รวมถึงนายเนธาน หลอ
ฮ่องกง,กฎหมายความมั่นคง,นาธาน ลอว์,กฎหมายความมั่นคงฉบับใหม่,เกาะฮ่องกง,ม็อบฮ่องกง,ข่าววันนี้